**Δ Ε Λ Τ Ι Ο Τ Υ Π Ο Υ**

ΚΔΒΜ ΗΡΑΚΛΕΙΟΥ, 02/11/2022

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Δια Βίου Μάθησης (Κ.Δ.Β.Μ.) Δήμου Ηρακλείου μέσω τηλε-εκπαίδευσης.**

Ενημερώνουμε κάθε ενδιαφερόμενο/η ότι ο Δήμος Ηρακλείου, το Υπουργείο Παιδείας και Θρησκευμάτων (δια της Γενικής Γραμματείας Επαγγελματικής Εκπαίδευσης, Κατάρτισης, Δια Βίου Μάθησης και Νεολαίας) και το Ίδρυμα Νεολαίας και Δια Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Ηρακλείου στο οποίο θα υλοποιηθούν προγράμματα Γενικής Εκπαίδευσης Ενηλίκων με εκπαιδευτικές δράσεις Εθνικής και Τοπικής Εμβέλειας.

Στο Κ.Δ.Β.Μ. του Δήμου Ηρακλείου θα δημιουργηθούν τα παρακάτω τμήματα:

|  |  |  |  |  |
| --- | --- | --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ**  **ΣΕ ΩΡΕΣ** | **ΤΡΟΠΟΣ ΠΑΡΑΚΟΛΟΥΘΗΣΗΣ** | |
| **ΤΗΛΕ-ΕΚΠΑΙΔΕΥΣΗ** | **ΔΙΑ ΖΩΣΗΣ** |
| 1 | Διαχείριση εργασιακού άγχους/Εναρμόνιση επαγγελματικής και  προσωπικής ζωής | 25 | Χ |  |
| 2 | Οικολογικές λύσεις για το σπίτι | 25 | Χ |  |
| 3 | Πρακτικές συμβουλές (υγιεινής) διατροφής | 25 | Χ |  |
| 4 | Δημιουργία Ιστοσελίδας | 50 | Χ |  |
| 5 | Βασικά Αγγλικά Α1 | 50 | Χ |  |
| 6 | Βασικά Αγγλικά Α2 | 50 | Χ |  |
| 7 | Βασικά Γαλλικά Α1 | 50 | Χ |  |
| 8 | Βασικά Γαλλικά Α2 | 50 | Χ |  |
| 9 | Βασικά Γερμανικά Α1 | 50 | Χ |  |
| 10 | Βασικά Γερμανικά Α2 | 50 | Χ |  |
| 11 | Βασικά Ιταλικά Α1 | 50 | Χ |  |
| 12 | Βασικά Ιταλικά Α2 | 50 | Χ |  |
| 13 | Βασικά Ισπανικά Α1 | 50 | Χ |  |
| 14 | Βασικά Ισπανικά Α2 | 50 | Χ |  |
| 15 | Ισπανικά για τον τουρισμό (Α1-Α2) | 25 | Χ |  |
| 16 | Αγγλικά για τον τουρισμό (Α2) | 25 | Χ |  |
| 17 | Ρώσικα για τον τουρισμό (Α1-Α2) | 25 | Χ |  |
| 18 | Γαλλικά για τον τουρισμό (Α1-Α2) | 25 | Χ |  |
| 19 | Γερμανικά για τον τουρισμό (Α1-Α2) | 25 | Χ |  |
| 20 | Εκπαίδευση Μεταναστών Επίπεδο Α1 | 125 |  | Χ |
| 21 | Εκπαίδευση Μεταναστών Επίπεδο Α2 | 175 |  | Χ |

Τα προσφερόμενα προγράμματα μπορούν να παρακολουθήσουν **ενήλικες** ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων.

Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης και αντίγραφο δελτίου αστυνομικής ταυτότητας ή του διαβατηρίου του υποψηφίου και αποστολή τους στο email: [kdvm@heraklion.gr](mailto:kdvm@heraklion.gr)

**Επιλογή εκπαιδευομένων**

Τα τμήματα καταρτίζονται με βάση τον αριθμό των αιτήσεων, που έχουν υποβληθεί για κάθε πρόγραμμα εκπαίδευσης.

Θα τηρηθεί σειρά προτεραιότητας με βάση την ημερομηνία κατάθεσης της αίτησης.

Εάν υπάρχει ικανός αριθμός αιτούντων για ένα συγκεκριμένο αντικείμενο τότε συγκροτείται το αντίστοιχο τμήμα. Σε περίπτωση που ο αριθμός των αιτούντων είναι μεγαλύτερος από 20 (μέγιστος αριθμός εκπαιδευομένων ανά τμήμα), ενεργοποιείται η διαδικασία δημιουργίας και νέου δεύτερου τμήματος.

**Υποχρεώσεις εκπαιδευομένων**

Ο κάθε εκπαιδευόμενος υποχρεούται να παρακολουθήσει συστηματικά το πρόγραμμα στο οποίο έχει επιλεγεί. Δύναται να απουσιάζει κάποιες φορές, οι απουσίες όμως, δεν μπορούν να υπερβαίνουν το 20% του συνόλου των ωρών που διαρκεί το πρόγραμμα (π.χ. 5 ώρες για ένα πρόγραμμα διάρκειας 25 ωρών).

**Για περισσότερες πληροφορίες** επισκεφτείτε τον παρακάτω σύνδεσμο ή απευθυνθείτε στο Κέντρο Δια Βίου Μάθησης Δήμου Ηρακλείου: Τηλ.: 2813409423, 203 Email: [kdvm@heraklion.gr](mailto:kdvm@heraklion.gr)

[**https://www.heraklion.gr/resilient/kdvmh/kdvm.html**](https://www.heraklion.gr/resilient/kdvmh/kdvm.html)

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».**